钦定古今图书集成/历象汇编/历法典/第126卷 > 《新法历书》 > 图
## 钦定古今图书集成/历象汇编/历法典/第126卷 > 《新法历书》 > 图

每数至十至百，各书字识之。

《论》曰：甲乙四与甲丙一，若甲己四与甲壬一，更之甲乙四与甲己四，若甲丙一与甲壬一，甲己为甲乙五之四。即甲壬为甲丙五之四，壬丙为甲丙五之一。又甲丁为十，甲辛为八，辛丁为甲丁十之二，或丙丁五之二，戊庚为丁戊五之三。又壬丙为甲丙五之一，必为甲壬四之一。〈《几何》五卷。〉

用法一

凡设一直线，任欲作几分，假如四分，即以设线为度
数，两尺之各一百以为腰，张尺以就度，令设线度为
两腰之底，置尺数，两尺之各二十五以为腰，敛规取
二十五两点间之度以为底，向线上简得若干数，即
所求分数。　凡言线者，皆直线。依几何原本、大小两
三角形之比例，则二十五与得线，若一百与设线也，
更之二十五与一百，得线与设线，皆若一与四也。
若求极微分，如一百之一，如上以一百为腰，设线为
底，置尺。次以九十九为腰，取底比设线，其较为百之
一。　若欲设线，内取零数，如七之三，即以七十为腰，
设线为底，置尺。次以三十为腰，敛规取底，即设线七
之三。〈置尺者置不复动下仿此〉

用法二

凡有线，求几倍之，以十为腰，设线为底，置尺如求七
倍，以七十为腰，取底即元线之七倍。若求十四倍，则
倍得线。或先取十倍，更取四倍并之。

用法三

有两直线，欲定其比例，以大线为尺末之数。〈尺百即百千即
千〉置尺敛规，取小线度于尺上，进退就其等数，如大
线为一百，小线为三十七，即两线之比例。若一百与
三十七可约者约之。

约法：以两大数约为两小数，其比例不异。如一百与三十约为十与三；

用法四

乘法与倍法相通。〈乘者求设数之几倍也〉如以七乘十三于腰
线取十三为度，七倍之，即所求数也。

用法五

设两线或两数。

凡言“数” 者，腰上取其分，或以数变为线，或以线变为数。

欲求一直线，而与元设两线为连比例。　若设大求
小，则以大设为两腰，中设为底，次以中设为两腰，得
小底，即所求如甲乙甲丙尺之两腰所设两数，为三
十，为十八。欲求其小比例，从心向两腰，取三十，如甲
辛甲己识之。敛规，取十八为度，以为底，如辛己次从。